พรรคชาติไทยพัฒนา

พรรคชาติไทยพัฒนา  ก่อตั้งขึ้นเมื่อวันที่ 18 เมษายน พ.ศ. 2551 หลังจากศาลรัฐธรรมนูญมีคำวินิจฉัยเมื่อวันที่ 2 ธันวาคม พ.ศ. 2551 ให้ยุบพรรคชาติไทยและห้ามกรรมการบริหารพรรคยุ่งเกี่ยวกับการเมืองเป็นเวลา 5 ปี นับตั้งแต่วันนั้นเป็นต้นไป สมาชิกพรรคชาติไทยจำนวนมากจึงตัดสินใจย้ายมาสังกัดพรรคชาติไทยพัฒนา
พรรคมีฐานที่มั่นในจังหวัดสุพรรณบุรี หัวหน้าพรรคคนแรกหลังย้ายมาสังกัดคือชุมพล ศิลปอาชา น้องชายของอดีตนายกรัฐมนตรีบรรหาร ศิลปอาชา ซึ่งถูกศาลรัฐธรรมนูญสั่งห้ามเล่นการเมืองพร้อมกับกรรมการบริหารพรรคชาติไทย เมื่อวันที่ 15 ธันวาคม พ.ศ. 2551 พรรคเข้าร่วมกับพรรคประชาธิปัตย์จัดตั้งรัฐบาลผสม 6 พรรคภายใต้การนำของนายอภิสิทธิ์ เวชชาชีวะ ในรัฐบาลอภิสิทธิ์ พรรคชาติไทยพัฒนา ได้รับตำแหน่งรองนายกรัฐมนตรี (พลตรีสนั่น ขจรประศาสน์) รัฐมนตรีว่าการกระทรวงการท่องเที่ยวและกีฬา (ชุมพล ศิลปอาชา) รัฐมนตรีว่าการกระทรวงเกษตรและสหกรณ์ (ธีระ วงศ์สมุทร) และรัฐมนตรีช่วยว่าการกระทรวงคมนาคม (เกื้อกูล ด่านชัยวิจิตร)
ประวัติ.
พรรคชาติไทยพัฒนา เป็นพรรคการเมืองที่รองรับสมาชิกสภาผู้แทนราษฎร จากพรรคชาติไทย ซึ่งถูกตัดสินยุบพรรคเมื่อวันที่ 2 ธันวาคม พ.ศ. 2551 ซึ่ง ณ เวลานั้น เหลือ ส.ส. ที่ดำรงตำแหน่งอยู่ 13 คน จึงย้ายมาสังกัดพรรคชาติไทยพัฒนาทั้งหมด ต่อมาในการเลือกตั้งซ่อมเมื่อวันที่ 11 มกราคม พ.ศ. 2552 พรรคชาติไทยพัฒนาได้รับเลือกตั้ง 10 คน และปลายเดือนมกราคม ปีเดียวกัน มีสมาชิกจากอดีตพรรคมัชฌิมาธิปไตย ย้ายเข้าพรรคชาติไทยพัฒนา 2 คน รวมทั้งหมด 25 คน
กรรมการบริหารพรรค.
ชุดที่ 1 (18 เมษายน พ.ศ. 2551 - 24 มกราคม พ.ศ. 2552).
คณะกรรมการบริหารพรรคชุดแรก สิ้นสุดลงตามมติที่ประชุมใหญ่ เมื่อวันที่ 24 มกราคม พ.ศ. 2552
<templatestyles src="Col-begin/styles.css"/>
ชุดที่ 2 (24 มกราคม พ.ศ. 2552 - 27 มีนาคม พ.ศ. 2552).
คณะกรรมการบริหารชุดที่ได้รับแต่งตั้งตามมติที่ประชุมใหญ่ เมื่อวันที่ 24 มกราคม พ.ศ. 2552 และสิ้นสุดลงตามมติที่ประชุมใหญ่ เมื่อวันที่ 27 มีนาคมของปีเดียวกัน
<templatestyles src="Col-begin/styles.css"/>
ชุดที่ 3 (27 มีนาคม พ.ศ. 2552 - 23 ธันวาคม พ.ศ. 2554).
คณะกรรมการบริหารชุดที่ได้รับแต่งตั้งตามมติที่ประชุมใหญ่ เมื่อวันที่ 27 มีนาคม พ.ศ. 2552 และสิ้นสุดลงตามมติที่ประชุมใหญ่ เมื่อวันที่ 23 ธันวาคม พ.ศ. 2554
<templatestyles src="Col-begin/styles.css"/>
ชุดที่ 4 (23 ธันวาคม พ.ศ. 2554 - 19 มกราคม พ.ศ. 2556).
คณะกรรมการบริหารชุดที่ได้รับแต่งตั้งตามมติที่ประชุมใหญ่ เมื่อวันที่ 23 ธันวาคม พ.ศ. 2554 และสิ้นสุดลงทั้งคณะในกรณีที่หัวหน้าพรรค (นายชุมพล ศิลปอาชา) ถึงแก่อสัญกรรม 
<templatestyles src="Col-begin/styles.css"/>
ชุดที่ 5 (19 มีนาคม พ.ศ. 2556 - 25 ตุลาคม พ.ศ. 2561).
การประชุมใหญ่พรรคชาติไทยพัฒนา ครั้งที่ 1/2556 เมื่อวันที่ 19 มีนาคม พ.ศ. 2556 โดยที่ประชุมใหญ่พรรคชาติไทยพัฒนา มีมติเลือกตั้งกรรมการบริหารพรรคแทนตำแหน่งที่ว่าง ทำให้คณะกรรมการบริหารพรรค มีจำนวน 11 คน ดังนี้
<templatestyles src="Col-begin/styles.css"/>
ชุดที่ 6 (26 ตุลาคม พ.ศ. 2561 - ปัจจุบัน).
การประชุมใหญ่พรรคชาติไทยพัฒนา ครั้งที่ 1/2561 เมื่อวันที่ 26 ตุลาคม พ.ศ. 2561 โดยที่ประชุมใหญ่พรรคชาติไทยพัฒนา มีมติเลือกตั้งกรรมการบริหารพรรค ดังนี้
ต่อมาได้มีกรรมการบริหารพรรคยื่นหนังสือลาออกจากตำแหน่งจำนวน 3 คนคือ
โดยเฉพาะนายพันธุ์เทพนอกจากลาออกจากตำแหน่งรองเลขาธิการพรรคแล้วยังขอลาออกจากการเป็นสมาชิกพรรคด้วย ทำให้ในวันอาทิตย์ที่ 9 สิงหาคม พ.ศ. 2563 พรรคชาติไทยพัฒนาได้จัดประชุมใหญ่สามัญของพรรคเพื่อเลือกตั้งกรรมการบริหารพรรคแทนตำแหน่งที่ว่างซึ่งที่ประชุมมีมติเลือก นายอนุชา สะสมทรัพย์ เป็นรองหัวหน้าพรรค นายอุดมศักดิ์ ศรีสุทิวา เป็นรองเลขาธิการพรรค และนาย ปรเมศวร์ กุมารบุญ เป็นกรรมการบริหารพรรค ทำให้กรรมการบริหารพรรคชุดใหม่ประกอบด้วย